stanford-oval/wikipedia huggingface dataset:
שדה המספרים הממשיים
היסטוריה ובנייה > בנייה באמצעות חתכי דדקינד

חתך דדקינד של מספרים רציונליים הוא קבוצה  A המקיימת:
\emptyset \subset A\subset \mathbb {Q}
לכל  x\in A וגם  y<x, מתקיים  y\in A
ל A אין מקסימום: לא קיים  x\in A כך שלכל  y\in A מתקיים  y\leq x.
כל חתך ייצג מספר ממשי (שהוא הסופרמום שלו).
לכל מספר רציונלי  q, החתך  \{x:x<q\} הוא החתך המייצג את  q. את קבוצת חתכי דדקינד נסמן  \mathbb {R} . יחס הסדר על קבוצת החתכים מוגדר לפי  A\leq B\Leftrightarrow A\subseteq B. פעולת החיבור מוגדרת לפי  A+B=\{x+y|x\in A\land y\in B\}. לכל חתך קיים נגדי ביחס לחיבור,  -A=\{x-y|x<0\land y\in A^{c}\}. כעת נגדיר את הכפל. עבור  A,B\geq 0, נגדיר  A\cdot B=\{x\cdot y|x\in A\setminus 0\land y\in B\setminus 0\}\cup 0. אם לפחות אחד מהחתכים A,B הוא שלילי, נגדיר  A\cdot B=-(A\cdot -B)=-(-A\cdot B)=-A\cdot -B. גם כאן מתקבל שדה סדור.
נראה כי השדה הוא שדה סדור שלם: תהי  S\subseteq \mathbb {R}  קבוצה לא ריקה וחסומה של מספרים ממשיים, ונגדיר  M=\bigcup _{A\in S}A. אז M הוא חתך, שהוא החסם העליון של  S.
כאמור לעיל, כל שני שדות סדורים שלמים הם איזומורפיים זה לזה, ולכן גם שתי הבניות לעיל מתארות, גם אם בדרכים שונות, את אותו אובייקט.
שדה המספרים המרוכבים

במתמטיקה ויישומיה, שדה המספרים המרוכבים הוא השדה שאבריו הם המספרים המרוכבים. כלומר, מספרים שניתן להציג בצורה  \ a+bi כאשר a,b הם ממשיים, ו- \ i היא היחידה המדומה, המקיימת  \ i^{2}=-1. המספרים המרוכבים מתאימים באופן טבעי לנקודות במישור המרוכב.
שדה המספרים המרוכבים, שאותו מקובל לסמן באות  \ \mathbb {C} , מכיל את שדה המספרים הממשיים  \ \mathbb {R}  – ומהווה הרחבה מממד 2 מעליו. שדה המרוכבים מתקבל מסיפוח השורש של מינוס אחת לשדה הממשיים, כלומר,  \ \mathbb {C}  איזומורפי לחוג המנה  \ \mathbb {R} [x]/\left(x^{2}+1\right).
שדה המספרים המרוכבים סגור אלגברית (ולמעשה, הוא השדה הסגור-אלגברית היחיד מעוצמת הרצף שהמאפיין שלו 0), כלומר, לכל פולינום (שאינו קבוע) עם מקדמים מרוכבים, יש שורש מרוכב. כתוצאה מכך, לכל פולינום ממעלה  \ n יש בדיוק  \ n שורשים (אם לוקחים בחשבון שורשים חוזרים). עובדה זו נקראת לפעמים המשפט היסודי של האלגברה. בנוסף לזה, שדה המספרים המרוכבים שלם כמרחב מטרי. מאידך, קיומם של שורשים ריבועיים למספרים שליליים אינו מאפשר לסדר אותו.
היסטוריה

יצירתם של המספרים המרוכבים, בתחילת המאה ה-16, מיוחסת לג'ירולמו קרדאנו, שנעזר בהם כדי לפתור את המשוואה ממעלה שלישית. המספרים הוגדרו במפורש, בשנת 1572 על ידי רפאל בומבלי. באותה עת נחשבו מספרים כאלה ללא אמיתיים. מתמטיקאים התקשו לקבל את המושג החדש, והדבר בא לידי ביטוי גם בשם שניתן להם. דקארט, הראשון שהשתמש במושג "מספר מדומה" בשנת 1637, התייחס בכך למה שקרוי כיום "מספר מרוכב". המספרים המרוכבים נכנסו למתמטיקה באופן מלא בעקבות עבודותיהם של אוילר וגאוס.
בנייה פורמלית

את שדה המספרים המרוכבים אפשר לבנות באופן פורמלי כאוסף הזוגות הסדורים  \ \mathbb {R} ^{2} של מספרים ממשיים, עם פעולות החיבור והכפל.
פעולת החיבור מוגדרת כך:  \ (x,y)+(a,b)=(x+a,y+b)
פעולת הכפל מוגדרת כך:  \ (x,y)\times (a,b)=(xa-yb,xb+ya)
המבנה המתקבל הוא שדה, שאיבר האפס שלו הוא  \ (0,0), ואיבר היחידה הוא  \ (1,0).
לכל מספר  \ (x,y) יש נגדי,  \ (-x,-y), ואם המספר שונה מאפס יש לו איבר הופכי,  \left({\frac {x}{x^{2}+y^{2}}},{\frac {-y}{x^{2}+y^{2}}}\right).
הזוגות מהצורה  \ (x,0) מקיימים  \ (x,0)+(y,0)=(x+y,0) ו-  \ (x,0)\times (y,0)=(xy,0), ולכן ההתאמה  \ x\mapsto (x,0) מהווה שיכון של שדה הממשיים בשדה החדש. לפי הגדרת הכפל, האיבר  \ i=(0,1) של השדה החדש מקיים  \ i^{2}=(0,1)(0,1)=(-1,0)=-(1,0)=-1, כך שבשדה הזה – בניגוד למצב בשדה הממשיים – יש שורש למספרים שליליים. (כשרוצים לתת לאות  i משמעות אחרת, כגון זרם, משתמשים ב- \ j כתחליף).
תכונות בסיסיות

כל איבר בשדה החדש אפשר להציג באופן יחיד בצורה  x+iy כאשר  x,y\in \mathbb {R}  ממשיים, הנקראים "החלק הממשי" ו"החלק המדומה" של המספר. הפונקציות  \mathrm {Re} ,\mathrm {Im} :\mathbb {C} \to \mathbb {R}  מחזירות את החלק הממשי והחלק המדומה, בהתאמה.
ההצגה של מספר מרוכב בצורה  z=x+iy, הנקראת ההצגה הקרטזית, מאפשרת לחשב בקלות את המכפלה באופן מפורש, בעזרת העובדה היסודית  i^{2}=-1:
 {\begin{aligned}(a_{1}+ib_{1})\cdot (a_{2}+ib_{2})&=a_{1}a_{2}+ia_{1}b_{2}+ib_{1}a_{2}+i^{2}b_{1}b_{2}\\&=a_{1}a_{2}-b_{1}b_{2}+i(a_{1}b_{2}+b_{1}a_{2})\end{aligned}}
הנורמה הסטנדרטית של שדה המספרים הממשיים, המוגדרת לפי  \left|(a,b)\right|={\sqrt {a^{2}+b^{2}}}, מגדירה גם את הערך המוחלט של מספר מרוכב, לפי אותה נוסחה בדיוק:  |a+bi|={\sqrt {a^{2}+b^{2}}}. פונקציה זו, המהווה מטריקה ארכימדית על השדה, הופכת אותו למרחב נורמי שלם מעל שדה המספרים הממשיים.
על המספרים המרוכבים מוגדר הצמוד המרוכב,  {\overline {x+yi}}=x-yi, שהוא אינוולוציה:  ,\ {\overline {z_{1}+z_{2}}}={\overline {z_{1}}}+{\overline {z_{2}}} ‏ ,\ {\overline {z_{1}\cdot z_{2}}}={\overline {z_{1}}}\cdot {\overline {z_{2}}}\  ו-  {\overline {\overline {z}}}=z.
פעולת ההצמדה היא אוטומורפיזם מסדר 2 של ההרחבה  \mathbb {C} /\mathbb {R} , היוצר את חבורת גלואה של ההרחבה הזו. תכונות האינוולוציה, ובפרט אי-שוויון המשולש  \left|z+w\right|\leq \left|z\right|+\left|w\right|, הופכות את המרוכבים לאלגברה כוכב (*-אלגברה).
הנורמה המרוכבת היא שורש ריבועי של הנורמה האלגברית, המוגדרת לפי  N(z)=z\cdot {\bar {z}}, כלומר  N(x+yi)=(x+yi)(x-yi)=x^{2}+y^{2}. הנורמה כפלית ( |z_{1}\cdot z_{2}|=|z_{1}|\cdot |z_{2}|), ושומרת על הצמוד:  |{\bar {z}}|=|z|.
העובדה שהנורמה (של מספר שונה מאפס) תמיד חיובית מאפשרת לחלק בקלות מספרים מרוכבים:  {\frac {w}{z}}={\frac {w\cdot {\bar {z}}}{z\cdot {\bar {z}}}}={\frac {w\cdot {\bar {z}}}{|z|^{2}}}, ובמכנה של השבר הזה יש מספר ממשי. מכאן אפשר לקבל גם את הנוסחה המפורשת,  {\frac {x_{1}+y_{1}i}{x_{2}+y_{2}i}}={\frac {(x_{1}x_{2}+y_{1}y_{2})+(x_{2}y_{1}-x_{1}y_{2})i}{x_{2}^{2}+y_{2}^{2}}}.
הצגה קוטבית והמישור המרוכב

אפשר להתאים את המספר המרוכב  \ x+yi לקואורדינטה הקרטזית  \ (x,y) במישור  \ \mathbb {R} ^{2}. את המישור אפשר לתאר גם באמצעות קואורדינטות פולריות, הכוללות, עבור כל נקודה, את המרחק שלה מראשית הצירים ואת הזווית בין הקטע המחבר את ראשית הצירים לנקודה, לבין ציר ה- \ x. הערך המוחלט של מספר מרוכב מייצג את מרחקו מראשית הצירים (ע"פ משפט פיתגורס), ואילו הזווית ניתנת לחישוב באמצעות פונקציית הטנגנס:  \tan(\theta )={\frac {y}{x}} בעבור מספרים מרוכבים שנמצאים ברביע הראשון או הרביעי (כלומר  \ \mathrm {Re} (z)>0), ואילו בעבור מספרים שנמצאים ברביע השני או השלישי ( \ \mathrm {Re} (z)<0) הזווית היא  \pi -\arctan \left({\frac {y}{x}}\right) (שכן פונקציית tan מחזורית עם מחזור של  \pi ).
למספרים מרוכבים עם חלק ממשי אפסי וחלק מדומה חיובי, הזווית (ארגומנט) היא  {\frac {\pi }{2}} (זווית ישרה חיובית), ולמספרים מרוכבים עם חלק ממשי אפסי וחלק מדומה שלילי, הזווית היא  -{\frac {\pi }{2}}.
בעבור המספר המרוכב 0, הזווית אינה מוגדרת (או לחלופין כל זווית היא לגיטימית).
הזווית של מספר מרוכב נקראת ארגומנט. נשים לב שאין למספר מרוכב רק ארגומנט יחיד – מרגע שנמצא ארגומנט, כל זווית אחרת שגדולה (או קטנה) ממנה בכפולה שלמה של  \ 2\pi  – גם היא ארגומנט. לכן, כאשר מדברים על הארגומנט של מספר מרוכב, נהוג לבחור את הזווית ששייכת לקטע  \ (-\pi ,\pi ) (ויש אחת כזאת, ורק אחת).
על כן, ההצגה הפולרית (הקוטבית) של מספר מרוכב z, היא:  \ z=r\cos \theta +ir\sin \theta , כאשר r הוא המרחק מהראשית, ו- \ \theta  הזווית ש-z יוצר עם ציר ה-x.
לפעמים משתמשים בקיצור  \ \operatorname {cis} \theta =\cos \theta +i\sin \theta . קיצור מקובל נוסף הוא
שנובע מתכונות פונקציית האקספוננט בעבור ערכים מרוכבים.
משפט דה מואבר: לכל  n\in \mathbb {N}  מתקיים  (r\operatorname {cis} \theta )^{n}=r^{n}\operatorname {cis} (n\theta ).
נוסחת אוילר : לכל \theta \in \mathbb {R} מתקיים: \!\,e^{i\theta }=\cos {\theta }+i\sin {\theta } . מנוסחה זו נובעת גם שתי הזהויות הבאות:
\sin \theta ={\frac {e^{i\theta }-e^{-i\theta }}{2i}}
\cos \theta ={\frac {e^{i\theta }+e^{-i\theta }}{2}}
ראו גם

מספר מרוכב – להסבר על מספרים מרוכבים
המישור המרוכב
פונקציה מרוכבת
אנליזה מרוכבת
מערכות מספרים
הצגת הצמוד המרוכב  {\overline {z}} של  z במישור המרוכב.
קלוד ברי

| --- | --- |

 לידה:  1 ביולי 1934 הרובע העשירי של פריז, פריז, צרפת 
 פטירה:  12 בינואר 2009 (בגיל 74) הרובע השלושה-עשר של פריז, פריז, צרפת 
 מקום קבורה:  בית הקברות באנייה 
 שם במה:  Claude Berri 
 שם לידה:  Claude Beri Langmann 
 מדינה:  צרפת 
 תקופת הפעילות:  1953–2008 (כ־55 שנים)
 עיסוק:  במאי קולנוע, מפיק, תסריטאי ושחקן
 מקום לימודים:  Cours Simon 
 יצירות בולטות:  ז'אן דה פלורט (1986) מאנון (1986)
 בן או בת זוג:  Anne-Marie Rassam   
 צאצאים:  תומא לאנגמן, Julien Rassam 
 פרסים והוקרה:  פרס האוסקר לסרט הקצר הטוב ביותר (1964)  קצין במסדר ההצטיינות הלאומי (21 בנובמבר 1995)  אביר במסדר ההצטיינות הלאומי (6 בפברואר 1987)  פרס באפט"א לתסריט המעובד הטוב ביותר (1988)  פרס סזאר לסרט הטוב ביותר (2008)  פרס באפט"א לסרט הטוב ביותר (1988)  פרס סזאר לסרט הטוב ביותר 
 פרופיל ב-IMDb
 
קלוד בֵּרִי (בצרפתית: Claude Berri, נולד כקלוד ברל לנגמן (Claude Berel Langmann);‏ 1 ביולי 1934, פריז – 12 בינואר 2009) היה במאי קולנוע, שחקן, מפיק קולנוע ותסריטאי יהודי-צרפתי. נחשב לאחד ממפיקי הקולנוע הגדולים של צרפת.
ביוגרפיה

קלוד ברי נולד כקלוד ברל לנגמן בשנת 1934 בפריז, ברובע העשירי, למשפחת יהודים אשכנזים. אביו היה הירש לנגמן, יוצא פולין, ואמו ביילה לבית ברקו, יוצאת רומניה. הוא נשר מוקדם מבית הספר, והיה מיועד להמשיך בדרכם של הוריו כפרוון. בימי הכיבוש הנאצי בצרפת הוסתר על ידי ידידים נוצרים של הוריו. בהתבגרותו התחיל להתעניין באמנויות הבמה. למד בקורס המפורסם לאמנות התיאטרון ע"ש רנה סימון בבירה. לראשונה שיחק ב"ימי ג'" של תיאטרון קומרטין (Théâtre Caumartin) שבניהולם של ז'אק פייר (לימים במאי טלוויזיה) וז'אק רויסו. שיחק בתפקיד "הבן" במחזה "צ'ין-צ'ין" מאת סידני מייקלס, מופע בבימויו ובכיכובו של פרנסואה ביֵידוּ, בתיאטרון דו פוֹש (תיאטרון הכיס) בפריז.
בשנת 1959 זכה במקום ראשון בתחרות כישרונות צעירים בשם "כוכב נולד" דאז (Naissance d'une Etoile) בקטגוריית המשחק, כשבמקום השני נמצא ז'אק רויסו (בקטגוריית הזימרה זכתה אז מארי לאפורה). תודות לזכייה נבחר לשחק לצידה של בריז'יט בארדו בסרט "האמת" (La vérité) של אנרי-ז'ורז' קלוזו.
פעילותו הקולנועית

בשנת 1953 שיחק את תפקיד הבכורה שלו בסרט "רחוב אֶסְטְרָפָּאד" (Rue de l'Estrapade) של ז'אק בקר, ובהמשך שיחק במספר תפקידים קטנים בקולנוע ובטלוויזיה. עבד עם מוריס פיאלה, לימים גיסו, על הסרט "ז'אנין".
בתקופה זו החליף את שם המשפחה לשם בעל הצליל הצרפתי הקליט יותר, "ברי", המזכיר את שמו היידי, ברל.
בשנת 1962 ביים את הסרט הקצר "העוף" (Le Poulet), שתסריטו נכתב בהשראת סיפור אמיתי שקרא בעיתון. זכה בהצלחה רבה - פרס אוסקר אחד וכמו כן פרס בפסטיבל בוונציה.
בשנת 1963 הקים חברת הפקות עצמאית בשם "Renn Productions". בשנות השבעים המוקדמות ייסד גם חברה להפצה בשם "AMLF-Paris".
בשנת 1967 ביים את סרטו הארוך הראשון, "הזקן והילד" (Le vieil homme et l'enfant), עם מישל סימון בתפקיד הראשי.
הסרט משחזר חוויה אישית של קלוד ברי בהיותו ילד שובב בן 9 בימי הכיבוש הנאצי בצרפת, כשנשלח זמנית על ידי הוריו היהודים למשפחה אומנת נוצרית באזור כפרי כדי להציל את חייו. הסרט התמקד בשינויים שמעוררת הופעת הילד בסביבה החדשה, ובנדיבות לבם של חלק מבני האדם. הסרט זכה בהצלחה רבה, וכן בפרס ובמדליית גנדי, בשני פסטיבלים לקולנוע בברלין.
בעקבותיו באו סרטים אחרים, רבים מהם בעלי נושא חצי-אוטוביוגרפי, שבהם לעיתים קרובות משחק קלוד ברי בעצמו והגיבורים שהוא מגלם נקראים כולם קלוד:
"מזל טוב או החתונה", Le Pistonné, הקולנוע של אבא", "סקס-שופ", Le Mâle du siècle.
בהמשך ביים את "הפעם הראשונה", "רגע של בלבול", "אני אוהב אותך", "המורה מהיסודי", ו"צ'או פנטן" עם הקומיקאי קולוש.
בשנת 1972 נאסרה בישראל הקרנתו של סרטו "סקס-שופ".
בשנת 1976 הפיק את סרטו הראשון של סרז' גינסבורג כבמאי "Je t'aime… moi non plus".
בשנות השבעים קלוד ברי היה מקורב ומעריץ של הבמאי פרנסואה טריפו, ובשנת 1984 נמנה עם שני האנשים האחרונים שביקרו בביתו לפני מותו.
בשנות השמונים והתשעים יצר מספר סרטים נוספים ומצליחים מאוד, בעלי היקף ותקציב מרשימים יותר ומלוהקים בכוכבים, לפי ספרים של קלסיקונים צרפתים: מרסל פניול - "ז'אן דה פלורט" (Jean de Florette) שנבחר לסרט הטוב ביותר של שנת 1987 על ידי BAFTA (האקדמיה הבריטית לקולנוע), וזכה גם בפרס באפט"א לתסריט המעובד הטוב ביותר; וכן "מאנון" (Manon des sources); מרסל איימה - "אורנוס" (Uranus); ו"ז'רמינל", לפי הרומן של אמיל זולא.
בין הפקותיו נכללו הסרטים: "טס" של רומן פולנסקי לפי הרומן של תומאס הרדי, (מועמד לאוסקר בשנת 1981); "הדוב" ו"המאהב" מאת ז'אן-ז'אק אנו, לפי הרומן של מרגריט דיראס; וכן "הפצוע" ו"המלכה מרגו" בבימויו של פטריס שרו.
סרטו משנת 2002, "סוכנת הבית" (La femme de menage) היה הפקת הקולנוע היקרה עד אז בצרפת.
קלוד ברי היה המייסד והיו"ר של האיגוד הצרפתי של המפיקים והבמאים. בין השנים 2003-–2007 כיהן כיו"ר ה"סינמטק הצרפתי".
בשנת 2007 ביים את סרטו האחרון "ביחד, זה הכול", עם השחקנים: אודרי טוטו, גיום קאנה, לוראן סטוקר, פרנסואז ברטאן. קומדיה רומנטית, המבוססת על רב המכר של הסופרת הצרפתייה אנה גבלדה.
בנוסף להישגיו בתחום הקולנוע, ידוע ברי גם כאספן אמנות מודרנית ובת זמננו. ב-27 במרץ 2008 נפתח בשכונת מארה בפריז ה"מרחב קלוד ברי" (Espace Claude Berri), גלריה ומרכז אמנות המארח תערוכות יחיד של אמנים בני זמננו.
ב-11 בינואר 2009 אושפז קלוד ברי במצב קשה, בעקבות דימום מוחי וב-12 בינואר 2009, יום לאחר אשפוזו, נפטר.
הובא לקבורה בבית הקברות באנייה (Bagneux) בפריז.
משפחתו

אחותו, ארלט לנגמן, תסריטאית, סופרת ומפיקה, עבדה על רבים מסרטיו והייתה בת זוג ושותפה בעבודה של הבמאי והשחקן מוריס פיאלה.
בשנת 1967 נישא קלוד ברי לאן-מרי רסאם, ממנה התגרש מאוחר יותר. גם ילדיהם הצטיינו בתחום הקולנוע.
בנו הבכור היה שחקן הקולנוע ז'וליין רסאם (1968-2002).
במותו הותיר אשה, נטלי רמס, ועוד שני בנים - השחקן, המפיק, הבמאי והתסריטאי הצרפתי תומא לנגמן (נולד ב-1972), ובן נוסף בשם דריוס.
פילמוגרפיה > בימוי

1962: Le Poulet, (+ הפקה), סרט קצר, ז'אק מרן כשחקן יחיד
1964: בימוי הפרק Les Baisers, עם אינגריד ז'ולי, בסרט "Baiser de 16 ans"
1964: La chance et l'amour, בימוי ותסריט הפרק הראשון (La chance du guerrier) עם קלוד קונפורטס ופולקר שלנדורף
1967: Le Vieil homme et l'enfant, (+ תסריט בעל אופי אוטוביוגרפי חלקי)
1969: Mazel Tov ou le Mariage, (+ הפקה, תסריט ומשחק), עם אליזבט וינר
1970: Le Pistonné, (+ הפקה ותסריט), הסרט הראשון עם קולוש כקומיקאי, עם גי בדו ואיב רובר
1970: Le Cinéma de papa, (+ תסריט ומשחק) מבוסס חלקית על אוטוביוגרפיה, עם איב רובר
1972: Sex-Shop, (+ תסריט ומשחק), עם ז'אן פייר מאריאֵל וז'ולייט ברטו
1975: Le Mâle du siècle, (+ תסריט, משחק והפקה), עם ז'ולייט ברטו
1976: La première fois, (+ תסריט), עם שרל דנר ואלן כהן
1977: Un moment d'égarement, (+ תסריט), עם ז'אן פייר מאריאֵל ואנייס סוראַל
1980: Je vous aime, (+ תסריט), מבוסס על חיי האהבה של קתרין דנב, עם קתרין דנב וז'אן לואי טרנטינייאן
1981: Le Maître d'école, (+ תסריט), עם קולוש וז'וזיאן באלסקו
1983: Tchao Pantin, (+ תסריט), עם קולוש ואנייס סוארל, עליו זכה קולוש בפרס סזאר לשחקן הטוב ביותר
1986: Jean de Florette, (+ עיבוד של הרומן של מרסל פניול), עם איב מונטאן ודניאל אוטיי
1986: Manon des sources, (+ עיבוד של הרומן מאת מרסל פניול), עם איב מונטאן, דניאל אוטיי ועמנואל ביאר
1990: Uranus, (+ תסריט לפי רומן של מרסל איימה), עם ז'ראר דפרדייה ופיליפ נוארה
1993: Germinal, (+ תסריט והפקה), לפי הרומן של אמיל זולא, עם מיו-מיו וז'אן קארמה
1996: Lucie Aubrac, (+ תסריט), עם קרול בוקה ודניאל אוטיי
1999: La Débandade, (+ תסריט ומשחק תחת שמו המקורי, Claude Langmann), עם פאני ארדן וקלוד בראסר
2001: Une femme de ménage, (+ תסריט והפקה), עם ז'אן פייר בכרי ואמילי דקן
2007: Ensemble, c'est tout
פילמוגרפיה > תסריטים ועיבודים לקולנוע

1961: Janine, מאת מוריס פיאלא (תסריט, דיאלוג, משחק)
1972: L'Œuf, (עיבוד)
1984: Blame it on Rio, בבימויו של סטנלי דונן; מושפע מתסריט סרטו של ברי "Un Moment d'égarrement"
1985: Le Fou de guerre, (עיבוד צרפתי + הפקה)
פילמוגרפיה > הופעות בסרטים תיעודיים

1995: L'Univers de Jacques Demy - "עולמו של ז'אק דמי", סרט תיעודי לקולנוע
2003: Claude Berri, le dernier nabab - "קלוד ברי, הנבאב האחרון", סרט תיעודי לטלוויזיה
פילמוגרפיה > סרטים בהם שיחק

1953: Le Bon Dieu sans confession, בימוי: קלוד אוטן - לארה
1954: Le blé en herbe, בימוי: קלוד אוטאן-לארה - בתפקיד ניצב
1955: French Cancan, בימוי: ז'אן רנואר - בתפקיד ניצב
1958: Les jeux dangereux, בימוי: פייר שנאל
1959: J'irai cracher sur vos tombes, בימוי: מישל גאסט
1960: Les bonnes femmes, בימוי: קלוד שברול
1960: La Vérité, בימוי: אנרי-ז'ורז' קלוזו
1961: La bride sur le cou, בימוי: ז'אן אורל ורוז'ה ודים
1961: Les lâches vivent d'espoir, בימוי: קלוד-ברנאר אובר
1962: הפרק "קמצנות" – L'Avarice, בימוי: קלוד שברול, בסרט Les sept péchés capitaux - "שבעת החטאים הקפיטליים"
1964: Behold a Pale Horse, בימוי: פרד זינמן
1965: Compartiment tueurs, בימוי: קונסטנטן קוסטה-גבראס - בתפקיד ניצב
1966: La ligne de démarcation, בימוי: קלוד שברול - בתפקיד ניצב
1981: Le roi des cons, בימוי: קלוד קונפורטס
1983: L’homme blessé, בימוי: פטריס שרו (+הפקה)
1990: Stan the Flasher, בימוי: סרז' גנזבור
1994: La machine, בימוי: פרנסואה דופיירון
1995: Les trois frères, בימוי: דידייה בורדון וברנאר קמפאן, (+הפקה)
1998: Un grand cri d'amour, בימוי: ז'וזיאן בלסקו (בו שיחק תחת שמו המקורי, קלוד לנגמן)
2001: Les Rois Mages, בימוי: דידייה בורדון וברנאר קמפאן (+הפקה) - בתפקיד ניצב
2001: Va savoir, בימוי: ז'אק ריווט
2002: Astérix & Obélix : Mission Cléopâtre, בימוי: אלן שאבה (+ הפקה)
2003: Les clefs de bagnole, בימוי: לוארן באפי
2004: Ils se marièrent et eurent beaucoup d'enfants, בימוי: איוואן אטאל (+הפקה)
פילמוגרפיה > הפקות

1967: Marie pour mémoire, בימוי: פיליפ גארל
1968: Oratorio for Prague, סרט תיעודי של יאן נמץ
1970: L'Enfance nue, בימוי: מוריס פיאלה
1973: Pleure pas la bouche pleine –בימוי: פסקל תומא
1976: Je t'aime… moi non plus, בימוי: סרז' גנזבור (מפיק שותף)
1977: Une histoire simple, בימוי: קלוד סוטה
1979: Tess, בימוי: רומן פולנסקי
1980: Inspecteur la Bavure, בימוי: קלוד זידי
1982: Deux heures moins le quart avant Jésus-Christ, בימוי: ז'אן יאן
1983: L'Africain, בימוי: פיליפ דה ברוקא
1983: Banzaï, בימוי: קלוד זידי
1983: La Femme de mon pote, בימוי: ברטראן בלייה
1983: Garçon, בימוי: קלוד סוטה
1985: Les Enragés, בימוי: פייר-ויליאם גלן
1987: Hôtel de France, בימוי: פטריס שרו
1988: À gauche en sortant de l'ascenseur, בימוי: אדואר מולינרו; הדב (L'ours), בימוי: ז'אן-ז'אק אנו
1988: 26, בימוי: ז'אק דמי
1988: La Petite Voleuse, בימוי: קלוד מילר
1992: L'Amant, המאהב - בימוי: ז'אן-ז'אק אנו
1993: Une journée chez ma mère, בימוי: ז'אק שמינל
1994: La Reine Margot, בימוי: פטריס שרו
1994: La Séparation, בימוי: קריסטיאן ונסאן
1995: Gazon maudit, בימוי: ז'וזיאן בלאסקו
1996: Le Roi des aulnes, בימוי: פולקר שלנדורף
1997: דידייה, בימוי: אלן שאבה
1997: Arlette, בימוי: קלוד זידי
1997: Le Pari, בימוי: זיזייה בורדון וברנאר קמפאן
1998: Mookie, בימוי: ארווה פאליד
1999: Astérix et Obélix contre César, בימוי: קלוד זידי
1999: Mauvaise passe, בימוי: מישל בלאן
2001: La Boîte – בימוי: קלוד זידי
2001: Ma femme est une actrice, בימוי: איוואן אטאל
2002: Amen, בימוי: קונסנטן קוסטה-גבראס
2003: Le Bison et sa voisine, Dorine, בימוי: איזבל נאנטי
2003: Les Sentiments, בימוי: נעמי לבובסקי
2004: Ils se marièrent et eurent beaucoup d'enfants
2004: San-Antonio, בימוי: פרדריק אוברטן
2007: La Graine et le Mulet, בימוי: עבדל-לטיף קשיש
2008: Bienvenue chez les Ch'tis, בימוי: דני בון
פילמוגרפיה > ספרים

הזקן והילד, פריז, 1967 (Le Vieil homme et l'enfant)
תתחתני איתי! תתחתני איתי!, ניו יורק, Marry Me! Marry Me!) 1969)
האדם עם קשרים, פריז, 1970 (Le Pistonne)
הערות שוליים

↑  זאב רב-נוף, ארוס, או הצנזורה הפוליטית בישראל, דבר, 4 במאי 1973
↑  אורי קליין, עבודתו הקולנועית הראשונה של סרז' גינזבורג, באתר הארץ, 16 ביוני 2010
↑  ניר קיפניס, ‏צרפתי, אמריקני ובריטי נפגשים, באתר גלובס, 27 באוגוסט 2001
↑  נסים דיין, מרט - חבל שבא חלק בי, חדשות, 7 בדצמבר 1987
↑  מאיר שניצר, סרט / איפה המוסר פה - 'אורנוס־ - הפקה, תסריט ובימוי: קלוד ברי; בעקבות ספרו של מרסל אמה, שחקנים: ז׳ראר דפרדייה, פילים נוארה, מישל בלאן, פבריס לזקיף, פלורנס דארל, חדשות, 20 באוקטובר 1991
↑  הארץ, אוראנוס, באתר הארץ, 28 באפריל 2003
↑  ירון פריד, ‏רומנטיקה זה הכול, באתר גלובס, 27 באוגוסט 2007
אורי קליין, כאילו לא היה, באתר הארץ, 22 באוגוסט 2007
| --- | --- |
בקרת זהויות :  NLI: 987007281834505171  PLWABN: 9810569077305606  BIBSYS: 90715703  BNE: XX1167633  BnF: cb121756289 (data)  CiNii: DA03752523  GND: 119130823  ISNI: 0000 0001 2147 6807  LCCN: no92010920  NDL: 00462594  NKC: xx0088800  NLA: 35017994  NLK: KAC201519312  NTA: 093713592  SELIBR: 310109  SNAC: w67w7f1f  SUDOC: 030315220  Trove: 792501  VIAF: 110604952   WorldCat (עם VIAF): 110604952
HCL Technologies

| --- | --- |


 נתונים כלליים
 סוג:  ציבורית
 בורסה:  הבורסה הלאומית ההודית לניירות ערך
 מייסדים:  שיב נאדאר
 תקופת הפעילות:  1976–הווה (כ־49 שנים)
 מיקום המטה:  נוידה, הודו
 ענפי תעשייה:  פתרונות IT
 הכנסות:  10 מיליארד דולר (2021)
 מנכ"ל:  סי ויג'יי קומר
 עובדים:  208,800
  
 https://www.hcltech.com
הייץ' סי אל טכנולוגיות (באנגלית: HCL Technologies) היא חברה הודית רב-לאומית טכנולוגית המספקת פתרונות IT.
מטה החברה הראשי נמצא בעיר נוידה, אוטר פרדש, הודו ומלבדו לחברה כ-50 נציגויות במדינות שונות: סין, הונג קונג, הודו, אינדונזיה, ישראל, יפן, מלזיה, ערב הסעודית, סינגפור ועוד.
החברה הוקמה בשנת 1976, מעסיקה כ-208,800 עובדים ונמצאת ברשימת 20 החברות הגדולות ביותר בבורסה הלאומית לניירות ערך בהודו.
בשנת 2021, רשמה החברה הכנסת שיא בסך 10 מיליארד דולר.
היסטוריה

הייץ' סי אל טכנולוגיות הוקמה בשנת 1976 תחת השם Microcomp Limited על ידי שיב נאדאר (Shiv Nadar) במטרה למכור מחשבים אישיים.
בחודש אוגוסט 1976, מותגה החברה מחדש תחת השם Hindustan Computers Limited.
בשנת 1991, הקימה החברה 3 חברות בנות:
HCL Technologies
HCL Infosystems
HCL Healthcare
בחודש אוקטובר 1999, מותגה החברה מחדש תחת השם HCL Technologies Limited.
בשנת 2001, הקימה חברת בת נוספת בשם HCL Enterprise Solutions Limited.
בשנת 2002, רכשה הייץ' סי אל את חברת גולף מחשבים (Gulf Computers).
בשנת 2007, רשמה החברה הכנסות של כ-4.9 מיליארד דולר.
בחודש פברואר 2014, הקימה חברת בת נוספת בשם HCL Healthcare.
בשנת 2017, הכנסות החברה חצו את רף ה-9 מיליארד דולר והיא העסיקה כ-100,000 עובדים ב-31 מדינות.
פעילות בישראל

בשנת 2009, שכרה הייץ' סי אל משרדים מחברת לוינשטין נכסים בפארק ההייטק ביוקנעם.
בשנת 2010, נערכו מספר פגישות בין שר התמ"ת הישראלי, בנימין בן אליעזר, למנכ"ל החברה.
הערות שוליים

1 2 3  HCL Technologies History | HCL Technologies Information, The Economic Times (באנגלית)
↑  HCL Tech.: Reports, Company History, Directors Report, Chairman's Speech, Auditors Report of HCL Tech. - NDTV, www.ndtv.com (באנגלית)
↑  HCL Technologies Consolidated Profit & Loss account, HCL Technologies Financial Statement & Accounts, www.moneycontrol.com (באנגלית)
↑  HCL Technologies reports quarterly results for the FY quarter ending on September 30, 2020, News Powered by Cision (באנגלית)
↑  HCL, Denodo, ‏2015-08-31 (באנגלית)
↑  The amazing story of the birth of HCL, www.rediff.com
↑  Partners | Microsoft Power BI, powerbi.microsoft.com (באנגלית)
↑  HCL ENTERPRISE SOLUTIONS (INDIA) LIMITED - Company, directors and contact details | Zauba Corp, www.zaubacorp.com
↑  HCL Technologies to Acquire Leading Manager of Voice, Data and Wireless Expense Services, www.insidearm.com, ‏2008-08-26 (באנגלית)
↑  John Sarkar / TNN / Updated: Feb 7, 2014, 02:42 Ist, HCL enters healthcare business with Rs 1,000 crore - Times of India, The Times of India (באנגלית)
↑  "HCL launches TalentCare to bridge supply gap in IT, Healthcare, Banking". The Economic Times. נבדק ב-2022-06-26.
↑  אלעזר לוין, חברת HCL שכרה מחברות לוינשטיין וכ.א.מ. 400 מ”ר ביקנעם, ותשלם 62 שקל למ”ר לחודש
↑  חברה הודית תפתח סניף ביקנעם, באתר mynetafula, ‏2009-01-06
↑  ישראל והודו יקימו מיזם משותף לבחינת הטכנולוגיות הישראליות לטיהור מי שופכין לטובת חקלאות, באתר www.economist.co.il
↑  מירב אנקורי, ‏בן אליעזר לסגן נציב התכנון ההודי: פעל לטובת אזור סחר חופשי, באתר גלובס, 11 בינואר 2010
| --- | --- |
בקרת זהויות :  ISNI: 0000 0004 0506 8426
Kingdee

| --- | --- |


מטה החברה הראשי בשנג'ן
 נתונים כלליים
 סוג:  חברה ציבורית, SEHK:0268
 בורסה:  הבורסה לניירות ערך בהונג קונג (20 ביולי 2005–0268) 
 מייסדים:  סו שהוחון
 תקופת הפעילות:  1993–הווה (כ־32 שנים)
 מיקום המטה:  שנג'ן, סין
 ענפי תעשייה:  פיתוח תוכנה
 עובדים:  7,755
  
 www.kingdee.com
 
קינגדי (במנדרינית: Jīndié Ruǎnjiàn - 金蝶軟件 באנגלית: Kingdee) היא חברת תוכנה סינית, המפתחת תוכנה ומספקת שירותים בתחום הענן.
קינגדי מעסיקה כ-7,755 עובדים ומספקת שירותים לכ-7 מיליון לקוחות ברחבי העולם. משרדיה הראשיים נמצאים בעיר שנג'ן, סין.
היסטוריה

קינדי הוקמה ב-8 באוגוסט 1993 בעיר שנג'ן, סין.
ב-15 בפברואר 2001 החלה להיסחר בבורסה לניירות ערך בהונג קונג תחת השם 0268.
בשנת 2007 מכרה החברה כ-7.7 אחוזים ממניותיה לחברת IBM ולחברת ליהמן ברדרס.
בחודש אפריל 2011 נחתם הסכם שת"פ במו"פ תעשייתי בין ישראל לשנגחאי, כאשר קינגדי מופיעה כנותנת שירות.
בחודש אוגוסט 2019, זכתה החברה בפרס החברה השותף הטוב ביותר של חברת Amazon Web Services.
הערות שוליים

↑  Kingdee International Software Group Company Limited
↑  Ανακύκλωση ελαστικών: 80 μοναδικές ιδέες!, heraldks.com, ‏0001-01-01 (באנגלית אמריקאית)
↑  IBM, Lehman Bros buy stake in firm, www.chinadaily.com.cn
↑  ענקית המחשבים IBM רכשה נתח קטן מיצרנית התוכנות העסקיות הסינית קינגדי, באתר TheMarker‏, 4 ביוני 2007
↑  נחתם הסכם שת"פ במו"פ תעשייתי בין ישראל לשנגחאי
↑  Announcing Our Regional 2019 APN Partners of the Year, Amazon Web Services, ‏2019-05-17 (באנגלית אמריקאית)
↑  MarketScreener, Kingdee International Software : is the Sole Winner of the 2019 Amazon Web Services P ... | MarketScreener, www.marketscreener.com (באנגלית)